બીજી તરફ શનિવારે કોંગ્રેસના નેતા કપિલ સિબ્બલ વડોદરા આવી રહ્યા છે, ત્યારે પાસ લીડર હાર્દિક પટેલ અધિકૃત રીતે કોંગ્રેસને ટેકો જાહેર કરવાની જાહેરાત પણ કરી શકે છે. આ ઉપરાંત કોંગ્રેસ ચૂંટણીમાં કોઈ જોખમ લેવા નથી માંગતી, આથી ઓબીસી નેતા અલ્પેશ ઠાકોરને પણ દિલ્હી બોલાવવામાં આવ્યા છે. શુક્રવારે બપોરે ભાજપ દ્વારા 70 ઉમેદવારોની યાદી જાહેર કરવામાં આવી છે, જેનાથી કોંગ્રેસની ચિંતા વધી ગઈ છે, જેથી તેની યાદીમાં મજબૂત નેતાઓના નામ આવે તે જરૂરી છે. ભાજપ હવે સાયકોલોજીકલ રમત રમી રહી છે, જેની હકારાત્મક અસર ગુજરાતના મતદારો પર પડવાની શક્યતા છે.